Skånland

Skånland (nordsamisk: Skánit) er en tidligere kommune i Troms med administrasjonssentrum på Evenskjer. Den 1. januar 2020 ble kommunen slått sammen med Tjeldsund kommune under navnet Tjeldsund kommune.

Geografi
Kommunen grenset i øst mot Gratangen, i sør mot Tjeldsund, Evenes og Narvik (i Nordland fylke), i vest mot Norges største øy, Hinnøya og kommunene Harstad og Ibestad.

Stamruteflyplassen er Harstad/Narvik lufthavn som ligger i nabokommunen Evenes.

Gjennom kommunen går europavei 10, også kalt «Kong Olavs vei».

Fjorder
Skånland er omgitt av mange fjorder; 
Tjeldsundet i sørvest
Vågsfjorden i nordvest
Astafjord i nord

Fjell
Skånland har en følgende fjelltopper:
Blåfjellet, 903 moh.
Bufjellet/Várdu, 459 moh.
Dudalstinden, 1275 moh.
Lafjelltind, 1030 moh.
Mikkelfjellet, 998 moh.
Nonstinden
Novafjellet, 1281 moh.
Oldertinden, 1209 moh
Pungdalstind, 1262 moh.
Revtind, 1219 moh.
Rismålstiden
Skittendalstinden, 1305,9 moh.
Slettfjellet
Toviktinden

Elver og innsjøer
Skåmland har følgende elver og innsjøer:
Blåfjellvatnet
Geitvatnet (Skånland)
Lavangsvatn
Niingsvatnet
Rensåelva
Revvatnet
Saltvatnet
Sandvatnet
Skittendalsvatn
Skoddebergvatnet
Tennevikelva
Øyvatnet

Delområder
Skånland er delt inn i følgende to statistiske delområder (innbyggertall 2012):
Skånland (1856)
Astafjord (1109)
Bosted ikke oppgitt (7)Balsfjord

Politikk 
Resultate av kommunevalget 2015:

Utdanning

Barnehage
Skånland har 4 barnehager, inkludert 1 privat samisk barnehage:
 Evenskjer barnehage – Ligger like ved Skånland sentralskole på Evenskjer, har 3 avdelinger med 54 plasser – Hjemmeside
 Ressan barnehage – Ligger i Grov i Grovfjorden, er en basebarnehage med inntil 42 plasser
 Sandstrand barnehage – Ligger på Sandstrand, har 1 avdeling med 18 plasser
 Márkománák – Samisk barnehage på Planterhaug med 18 plasser

Barne - og ungdomsskole
Skånland har 2 barneskoler og 2 kombinerte barne – og ungdomsskoler
 Boltås skole – Barneskole som har 25 elever. 10 elever i 1.-4 klasse og 15 elever i 5-7 klasse. Skolen dekker området Breistrand – Boltås – Trøssemark
 Grov skole – Kombinert barne – og ungdomsskole med 68 elever. Uteskole og kystkultur er sentrale aktiviteter i skolens årsplan. Dekker Grov og Tennevik – Dybvik for ungdommsskoleelever.
 Sandstrand skole – Barneskole med 45 elever som dekker området Tennevik – Dypvik.
Skånland skole– Kombinert barne – og ungdomsskole som har 240 elever fordelt med 80 elever på barnetrinnet, 75 elever på mellomtrinnet og 70 elever på ungdomstrinnet. Skolen dekker området fra Kvitnes til Kjønna på barnetrinnet og hele sørkommunen på ungdomstrinnet.

Videregående skole
Det har vært 1 videregående skole i kommunen som ble lagt ned i 2010.
 Skånland videregående skole (nordsamisk: Skániid joatkkaskovlá) senere Vågsfjord videregående skole, skolested Skånland – Lå på Elvemo 2,5 km sør for Evenskjer – Hjemmeside

Severdigheter
Skånland har mange severdigheter som kan være verdt et besøk:
 Blåfjell / Vilgesvarri – Skånlands kommunes bidrag til «Fotefar Mot Nord». Gammel marksamisk boplass som er restaurert. Mulighet for overnatting i lavvo, fisking, kanopadling, utforsking av hule og offerplass m.m. Vilgesvàrri er et viktig sted for å kunne lære om regionens samiske fortid. For å komme til boplassen må man gå på en 3 km merket sti.
 Ebbestua – Restaurert nordlandshus fra 1854 i Tovik, med levende husflids- og brukskunstutsalg og sterk vektlegging av tradisjoner.
Moan Gård – Gårdsturisme i et restaurert hus fra 1875. 
 Skulpturlandskap Nordland – Skulpturen «7 magiske punkt» ligger ved sjøkanten i Brattbergan ved RV 825. Ca 5 km nord for Tjeldsundbrua. Skulpturen er 5 meter i diameter og veier 25 tonn, den er en utskåret jernskulptur liggende på skiferhelle i flomålet. Kunstneren bak er Martti Aiha fra Finland.
 Skånland kirke – Trekirke på Evenskjer fra 1901.
 Skånland museum (Helleren kraftverk) – Utstillingen består i hovedsak av en generator og turbin fra 1905/1907, som ble hentet fra Grov i 1958. For å vise de store dimensjonene på anlegget har man også utstilt en ny generator for å kunne sammenligne. Det finnes kun 2 slike fullskala anlegg i hele landet.
 Skånland museum (Steinsland) – Kulturhistorisk museum som inneholder ca. 1000 gjenstander fra landbruk, fangst, fiske og dagligliv. Gjenstandene er utstilt i en autentisk atmosfære fra ca. 1920.
 Tovik kirke – Trekirke i Tovik fra 1905, med utsmykking og flere kulturskatter.
Badeplasser – Rusvika sandstrand, en langgrunn strand i naturskjønne omgivelser.

Tusenårssted
Kommunens tusenårssted var det planlagte Skånland Flerbrukshus. Dette skulle bygges på Evenskjer, i nærheten av Tjeldsundbrua, men planene ble skrinlagt i 2008.

Referanser

Eksterne lenker
 Tjeldsund kommunes hjemmeside